China respinge necesitatea unei noi anchete OMS privind originea coronavirusului. Motivele invocate.
China a respins solicitările OMS de a relua ancheta privind originile COVID. Presiunea asupra Beijingului crește din nou în ceea ce privește o nouă investigație a pandemiei de coronavirus. "Ne opunem urmărilor politice și abandonării raportului comun", a declarat ministrul adjunct de Externe Ma Zhaoxu.
China a respins vineri, 13 august 2021, solicitările Organizației Mondiale a Sănătății (OMS) de a relua ancheta privind originile COVID, relatează France24.China a declarat că susține eforturile "științifice" în detrimentul celor "politice" atunci când vine vorba despre cercetarea originilor coronavirusului.Presiunea asupra Beijingului crește din nou în ceea ce privește o investigație mai amplă a pandemiei de SARS-CoV-2.În ianuarie 2021, o echipă de experți OMS a mers la Wuhan pentru a cerceta situația și pentru a elabora un raport preliminar, raportul fiind redactat împreună cu omologii lor chinezi.Totuși, în urma acestui raport nu s-a putut trage o concluzie în privința punctului zero al pandemiei de COVID.În cursul zilei de joi, OMS a cerut Chinei să ofere datele brute ale primelor cazuri de COVID pentru a putea relansa ancheta, însă China a ripostat și a declarat din nou că investigația inițială a fost de ajuns, iar solicitările suplimentare de date sunt motivate, de fapt, din punct de vedere politic, nu din punct de vedere științific."Ne opunem urmărilor politice și abandonării raportului comun", a declarat ministrul adjunct de Externe Ma Zhaoxu.